
[bookmark: _Hlk36544245][bookmark: _Hlk100305515]Soodevahe küla Betooni põik 20 // Varivere tee 10 // Tallinn-Tapa 115-118,2 km kinnistu osa ja lähiala detailplaneeringu koostamise algatamise ja lähteseisukohtade kinnitamise ning keskkonnamõju strateegilise hindamise algatamata jätmisest informeerimine


Edastame keskkonnamõju hindamise ja keskkonnajuhtimissüsteemi seaduse § 35 lõike 6 kohaselt teate Soodevahe küla Betooni põik 20 // Varivere tee 10 // Tallinn-Tapa 115-118,2 km kinnistu osa ja lähiala detailplaneeringu koostamise algatamise ja lähteseisukohtade kinnitamise ning keskkonnamõju strateegilise hindamise (KSH) algatamata jätmise osas.
Detailplaneering algatati ja KSH jäeti algatamata Rae Vallavalitsuse 18.08.2026 korraldusega nr 1153.
Planeeringuala hõlmab:
- osa Betooni põik 20 // Varivere tee 10 // Tallinn-Tapa 115-118,2 km katastriüksusest, kogu suurusega 32,67 ha, sihtotstarve transpordimaa 100%, katastritunnus 65301:011:0054, mille kohta on avatud kinnisturegistri registriosa nr 13578802;
- osa Linnaaru tee 4 kinnistust, kogu suurusega 24,27 ha, sihtotstarve maatulundusmaa 100%, katastritunnus 65301:011:0323, mille kohta on avatud kinnisturegistri registriosa nr 13468402;
- osa Kuresoo kinnistust, kogu suurusega 5,50 ha, sihtotstarve maatulundusmaa 100%, katastritunnus 65301:011:0276, mille kohta on avatud kinnisturegistri registriosa nr 13955902;
- osa Suur-Sõjamäe tn 41 kinnistust, kogu suurusega 11,94 ha, sihtotstarve transpordimaa 95%, ärimaa 5%, katastritunnus 65301:001:6651, mille kohta on avatud kinnisturegistri registriosa nr 12432902;
- ja sellega funktsionaalselt seotud alasid.
Detailplaneeringu koostamise eesmärk on moodustada olemasolevast raudteemaa-alast krunt, millele määratakse ehitusõigus ja hoonestustingimused, sh rongide hooldusdepoo ja jalakäijate galerii ehitamiseks. Lisaks moodustada transpordimaa sihtotstarbega krundid, lahendada juurdepääsud ja liikluskorraldus, tehnovõrkudega varustamine ning haljastus. Planeeringuga lahendatakse osaliselt perspektiivse eritasandilise ristmiku maavajadus ja ehitustingimused. Planeeringuala suurus on ligikaudu 22 ha.

Detailplaneeringu koostamise eesmärk on kooskõlas Rae Vallavolikogu 21.05.2013 otsusega nr 462 kehtestatud Rae valla üldplaneeringuga, kus planeeringuala maakasutuse juhtotstarbeks on määratud raudteemaa (LR) ja eritasandiline ristmik. Detailplaneeringu koostamise eesmärk on kooskõlas riigihalduse ministri 13.02.2018 käskkirjaga nr 1.1-4/41 kehtestatud Harju maakonnaplaneeringuga „Rail Baltic raudtee trassi koridori asukoha määramine”, mille kohaselt asub planeeringuga käsitletav ala suures osas Rail Balticu trassikoridoris, ning ette on nähtud Varivere tee, Suur-Sõjamäe tee ja Kesasoo tee ühendamine ja perspektiivne eritasandiline ristmik.
KSH jäeti algatamata seetõttu, et detailplaneeringu elluviimisega ei kaasne olulist negatiivset keskkonnamõju, mis võiks ületada tegevuskoha keskkonnataluvust või põhjustada keskkonnas pöördumatuid muutusi. Planeeritava tegevusega ei kaasne eeldatavalt olulisi kahjulikke tagajärgi nagu vee-, pinnase- või õhusaastatus, jäätmeteke, müra, vibratsioon või valgus, soojus-, kiirgus- ja lõhnareostus. Kavandatud tegevus ei avalda olulist mõju, ei sea ohtu inimese tervist, heaolu, kultuuripärandit ega vara. Planeeritava ala vahetusläheduses ei ole kaitstavaid loodusobjekte ega Natura 2000 alasid. Seega keskkonnamõju strateegilise hindamise läbiviimine detailplaneeringu koostamisel ei ole vajalik.
Detailplaneeringu raames on vajalik teostada planeeritava maa-ala geodeetiline mõõdistus, kõrg- ja madalhaljastuse dendroloogiline hindamine, liiklusuuring ning vajadusel pinnaseõhust radoonitaseme mõõtmised. Lisaks on vajalik hinnata detailplaneeringu elluviimisega kaasnevaid asjakohaseid majanduslikke, kultuurilisi, sotsiaalseid ja looduskeskkonnale avalduvaid mõjusid. Täiendavate uuringute vajadus selgub detailplaneeringu koostamise käigus.
Detailplaneeringu koostamise algataja, koostamise korraldaja ja kehtestaja on Rae Vallavalitsus (Aruküla tee 9, Jüri alevik, Rae vald, 75301, Harjumaa).
Strateegilise planeerimisdokumendi koostamise ja KSH algatamata jätmise korraldusega on võimalik tutvuda Rae valla veebilehel https://www.rae.ee/keskkond-ehitus-transport/elukeskkond/keskkonnamoju-hindamised ja tööpäevadel Rae Vallavalitsuses aadressil Aruküla tee 9, Jüri alevik, Rae vald, 75301 Harjumaa. Detailplaneeringu menetlust puudutava informatsiooniga ja dokumentidega on võimalik tutvuda Rae valla GIS-süsteemi planeeringute rakenduses https://map.rae.ee/.

